पाएं अपने शहर की ताज़ा ख़बरें और फ्री ई-पेपरडाउनलोड करें
सिटी में दुकानें खोलन के लिए समय तय किया गया है। इस संबंध में सुबह व्यापारी नेताओं रविंदर धीर, बलजीत सिंह आहलूवालिया, अमित सहगल आदि ने सांसद संतोख चौधरी व चारों विधायकों की हाजिरी वाली मीटिंग में डीसी के सामने बाजार खुलाने की मांग की थी। इसके बाद शाम को बाजारों का समय बदलते हुए दुकानों की लिस्ट बना दी है, जिसमें बताया है कि कौन-सी दुकान कितने बजे तक खुली रहेगी। प्रमुख तौर पर जितनी चीजें आम आदमी रोजाना घर में इस्तेमाल करता है, उसकी 17 किस्म की दुकानें अब सुबह 7 बजे से दोपहर 3 बजे तक खुलेंगी।
इनमें मुख्य तौर पर किराना-दूध-सब्जी आदि शामिल है। जबकि गैर जरूरी कैटेगरी के सामान की दुकानें सुबह 9 बजे से दोपहर 3 बजे तक खुलेंगी। जिला प्रशासन ने गैर जरूरी चीजों की लिस्ट अलग से नहीं दी गई है। केवल यही कहा गया है कि गैर जरूरी सामान की दुकानें सुबह 9 से दोपहर 3 बजे तक खुलेंगी।
नियमों का पालन न करने पर 7 दिन के लिए दुकान होगी सील
होम डिलीवरी : जो दुकानें सुबह 7 से 3 बजे तक खुलेंगी, वे होम डिलीवरी देते हैं तो इसका समय 5 बजे तक है। पहले ये 9 बजे तक था।
ये सुबह 9 से रात 9 बजे तक खुलेंगे
1. फैक्ट्रियां, पेट्रोल पंप, एलपीजी प्लांट, दवा की दुकानें, सभी सेहत सेवाएं व सप्लाई चेन, हार्टिकल्चर, पशु पालन, शुगर ग्रेन, बड़े गोदाम, मेडिकल लेबोरेट्रीज, सभी मंडियां। इन सभी कैटेगरी के प्रतिष्ठान सुबह 9 से रात 9 तक खुल सकेंगे। 2. सभी बैंक व एटीएम रोजाना की तरह खुल सकेंगे। इनके साथ वित्तीय संस्थान भी शामिल किए गए हैं। 3. ईंटों के भट्ठे और भवन निर्माण का काम रोजाना के शेड्यूल के अनुसार हो सकेगा। कर्फ्यू के दौरान उक्त सारी सर्विस के मुलाजिमों के पास अपनी कंपनी का शिनाख्ती कार्ड होना जरूरी किया गया है।
45 साल से ज्यादा के दुकानदार-मुलाजिम की वैक्सीनेशन जरूरी
कोविड-19 के नियम का पालन नहीं करने पर दुकान 7 दिन के लिए सील कर दी जाएगी। इसके अलावा 45 साल से ज्यादा उम्र वाले हर दुकानदार और मुलाजिम की वैक्सीनेशन जरूरी की गई है।
किराना समेत ये दुकानें सुबह से दोपहर तक खुलेंगी
दूध, सब्जी-फल, डेयरी-पोल्ट्री, फ्रोजन फूड, बीज, मोबाइल-लैपटाप रिपेयर, आॅटो मोबाइल पार्ट्स तथा रिपेयर, हैवी व्हीकल रिपेयर, इंडस्ट्रियल मटीरियल-हार्डवेयर, पलंबर, बिजली की दुकानें, वेंडर, डोर रिपेयर, एक्सपोर्ट-इंपोर्ट गतिविधि, टायर तथा पंक्चर रिपेयर, बैटरी तथा इनवर्टर, कारें, खाद, बीज, खेती उपकरण, बागबानी उपकरण, शराब के ठेके व अन्य।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn